मारा लोग
मारा (Mara) भारत के मिज़ोरम राज्य का एक मानव समुदाय है। यह अधिकांश रूप से दक्षिणी मिज़ोरम में सइहा ज़िले और उस से सटे हुए बर्मा के चिन राज्य के कुछ ग्रामों में बसे हुए हैं। यह क्षेत्र मारा स्वायत्त ज़िला परिषद में संगठित है और इसमें मारा बाहुल्य हैं। मारा भारत में कुकी और मिज़ो समुदाय और बर्मा में कचिन, करेन, शान और चिन समुदाय से सम्बन्धित हैं। यह मारा भाषा बोलते हैं। भारत-बर्मा सीमा यहाँ पर कलादान नदी द्वारा परिभाषित है।